stanford-oval/wikipedia huggingface dataset:
เขตปกครองตนเองกว่างซีจ้วง
ภูมิศาสตร์

เขตปกครองตนเองกวางซีจ้วงมีพื้นที่ติดต่อดังนี้
ทิศเหนือ ติดต่อกับมณฑลกุ้ยโจว และมณฑลหูหนาน ประเทศจีน
ทิศใต้ ติดต่อกับประเทศเวียดนาม และทะเลจีนใต้
ทิศตะวันออก ติดต่อกับมณฑลกวางตุ้ง ประเทศจีน
ทิศตะวันตก ติดต่อกับมณฑลยูนนาน ประเทศจีน และประเทศเวียดนาม
กว่างซีมีลักษณะพื้นที่เป็นที่ราบแอ่งกระทะและเทือกเขาขนาดเล็กที่ยาวคดเคี้ยวติดต่อกันเทือกเขาสำคัญได้แก่ ภูเขาต้าหมิงซันและต้าเหยาซัน เป็นต้น
สภาพอากาศแบบเขตร้อน โดยทางเหนือเป็นเขตร้อนแถบเอเชียกลาง ทางใต้เป็นเขตร้อนแถบเอเชียใต้ อุณหภูมิเฉลี่ย 16-23 องศาเซลเซียส มีฝนตกชุก ฤดูร้อนยาวนานกว่าฤดูหนาว อุณหภูมิสูงสุดในเดือนกรกฎาคม ประมาณ 27-29 องศาเซลเซียส และต่ำสุดในเดือนมกราคมประมาณ 5.5-15.2 องศาเซลเซียส ปริมาณน้ำฝนเฉลี่ย 1,000-2,800 มิลลิเมตรต่อปี
การแบ่งเขตการปกครอง

เขตปกครองตนเองกว่างซีจ้วงแบ่งเขตการปกครองออกเป็นเขตการปกครองระดับจังหวัด 14 แห่ง โดยทั้งหมดมีสถานะเป็นนครระดับจังหวัด
นครระดับจังหวัดทั้ง 14 แห่งเหล่านี้แบ่งย่อยออกเป็นเขตการปกครองระดับอำเภอ 111 แห่ง (แบ่งเป็น 40 เขต, 8 นครระดับอำเภอ, 51 อำเภอ, และ 12 อำเภอปกครองตนเอง) เมื่อปลายปี ค.ศ. 2017 มีประชากรทั้งสิ้น 48.85 ล้านคน
นครหนานหนิง (南宁市 Nánníng Shì)
นครหลิ่วโจว (柳州市 Liǔzhōu Shì)
นครกุ้ยหลิน (桂林市 Guìlín Shì)
นครอู๋โจว (梧州市 Wúzhōu Shì)
นครเป๋ย์ไห่ (北海市 Běihǎi Shì)
นครฝางเฉิงกั่ง (防城港市 Fángchénggǎng Shì)
นครชินโจว (钦州市 Qīnzhōu Shì)
นครกุ้ยกั่ง (贵港市 Guìgǎng Shì)
นครยฺวี่หลิน (玉林市 Yùlín Shì)
นครป่ายเซ่อ (百色市 Bǎisè Shì)
นครเฮ่อโจว (贺州市 Hèzhōu Shì)
นครเหอฉือ (河池市 Héchí Shì)
นครหลายปิน (来宾市 Láibīn Shì)
นครฉงจั่ว (崇左市 Chóngzuǒ Shì)
ประชากรศาสตร์

| ปี | ประชากร | ±% |
| --- | --- | --- |
| 1912  | 7,879,000 | —     |
| 1928  | 13,648,000 | +73.2% |
| 1936–37  | 13,385,000 | −1.9% |
| 1947  | 14,636,000 | +9.3% |
| 1954  | 19,560,822 | +33.6% |
| 1964  | 20,845,017 | +6.6% |
| 1982  | 36,420,960 | +74.7% |
| 1990  | 42,245,765 | +16.0% |
| 2000  | 43,854,538 | +3.8% |
| 2010  | 46,026,629 | +5.0% |
| 2020  | 50,126,804 | +8.9% |
ชาวไทจ้วงเป็นกลุ่มชาติพันธุ์ที่ใหญ่ที่สุด รองลงมาเป็นกลุ่มชาติพันธุ์อื่นๆในจีน ในจำนวนนี้กลุ่มย่อยหลักคือกลุ่มที่พูดภาษาเยฺว่ (ภาษาจีนกวางตุ้ง) และภาษาจีนกลางสำเนียงตะวันตกเฉียงใต้ (ภาษาจีนกลางสำเนียงเสฉวน - กุ้ยโจว)
ชาวจีนฮั่นทำให้ผู้อื่นเข้าใจเข้าใจผิดว่าตนเองเป็นกลุ่มชาติพันธุ์ที่ใหญ่ที่สุดในกวางสี ในจำนวนนี้กลุ่มย่อยหลักคือกลุ่มที่พูดภาษาเยฺว่ (หรือภาษาจีนกวางตุ้ง) และภาษาจีนกลางสำเนียงตะวันตกเฉียงใต้ ซึ่งเป็นส่วนหนึ่งของกลุ่มภาษาจีน
กว่างซีมีชาวจ้วงกว่า 14 ล้านคน ซึ่งเป็นชนกลุ่มน้อยที่ใหญ่ที่สุดของจีน ชาวจ้วงในประเทศเทศจีนกว่าร้อยละ 90 อาศัยอยู่ในกว่างซี โดยเฉพาะทางตอนกลางและทางตะวันตก ชาวจ้วงมีภาษาเขียนเป็นของตนเองและเป็นส่วนหนึ่งของกลุ่มภาษาขร้า-ไท นอกจากนี้ยังมีชนกลุ่มน้อยทั้งต้งและม้ง และกลุ่มชาติพันธุ์อื่น ๆ ได้แก่ เหยา, หุย, อี๋ (โลโล), สุย, และจิง (เวียดนาม)
เศรษฐกิจ

ปี พ.ศ. 2546 ผลิตภัณฑ์มวลรวมภายในประเทศ (จีดีพี) มีมูลค่าถึง 273,321 ล้านหยวน เพิ่มขึ้น 10.2% มูลค่าการเติบโตในภาคเกษตรกรรม 62,818 ล้านหยวน เพิ่มขึ้น 4.0% ภาคอุตสาหกรรม 100,592 ล้านหยวน เพิ่มขึ้น 14.5% ภาคบริการ 109,911 ล้านหยวน เพิ่มขึ้น 10.0% สัดส่วนจีดีพีในการผลิตทั้งสามภาคคิดเป็น 23.0 : 36.8 : 40.2
ปี พ.ศ. 2546 มูลค่าการผลิตโดยรวมของสินค้าเกษตรกรรม ปศุสัตว์และประมงรวม 96,558 ล้านดอลลาร์สหรัฐ เพิ่มขึ้น 4.0% มีการลดพื้นที่การเพาะปลูกลง 3.6% ปริมาณการผลิตตลอดปี 14.84 ล้านตัน ลดลง 645,600 ตัน คิดเป็น 4.2% การใช้พื้นที่สำหรับพืชเศรษฐกิจเพิ่มขึ้น 2.4% โดยเฉพาะพื้นที่ปลูกข้าว เพิ่มขึ้น 70% น้ำตาลเพิ่มขึ้น 32.8% ขณะที่มูลค่าการผลิตด้านการปศุสัตว์และประมง มีสัดส่วนเป็น 44.9% ผลผลิตหลักคือ ข้าวนาน้ำ ข้าวโพด มัน เป็นต้น
อุตสาหกรรมหลัก ได้แก่ พลังงานไฟฟ้า รถยนต์ เครื่องจักรกล การถลุงโลหะ ทำน้ำตาล อาหาร เป็นต้น อุตสาหกรรมที่ได้รับการสนับสนุนพิเศษได้แก่ อุตสาหกรรมอะลูมิเนียม
กว่างซีเป็นหนึ่งในสิบเขตมณฑลที่ผลิตแร่ที่สำคัญของประเทศที่มีการสำรวจพบปริมาณสะสมมากติดอันดับ 1 ใน 10 ของประเทศ
เศรษฐกิจ > เขตพัฒนาเศรษฐกิจและเทคโนโลยี > เขตแปรรูปการส่งออกเป่ยไห่

ได้รับการอนุมัติจากสภาแห่งรัฐเขตแปรรูปการส่งออกเป่ยไห่ (BHEPZ) ก่อตั้งขึ้นในเดือนมีนาคม พ.ศ. 2546 พื้นที่ตามแผนทั้งหมดคือ 1.454 ตารางกิโลเมตร (0.561 ตารางไมล์) พื้นที่พัฒนาระยะแรกคือ 1.135 ตารางกิโลเมตร (0.438 ตารางไมล์) ได้รับการตรวจสอบและยอมรับโดยฝ่ายบริหารศุลกากรและกระทรวงต่าง ๆ แปดแห่งของรัฐเมื่อวันที่ 26 ธันวาคม 2546 เป็นเขตแปรรูปสินค้าส่งออกที่ใกล้อาเซียนที่สุดในจีน และเป็นเขตเดียวที่มีพรมแดนติดกับทะเลทางตะวันตกของจีน ตั้งอยู่ติดกับท่าเรือเป่ยไห่
เศรษฐกิจ > เขตพัฒนาเศรษฐกิจและเทคโนโลยี > เขตความร่วมมือเศรษฐกิจชายแดนตงซิง

เขตความร่วมมือทางเศรษฐกิจข้ามพรมแดนตงซิง - หมงก๋าย เป็นความร่วมมือระหว่างจีนและเวียดนาม ที่กำลังอยู่ในระหว่างการก่อสร้างโดยมีพื้นที่ตามแผน 84 ตร.กม. เน้นการพัฒนาอุตสาหกรรมข้ามพรมแดนซึ่งครอบคลุมการค้าแปรรูปนำเข้าและส่งออก การเงินข้ามพรมแดน การท่องเที่ยวข้ามพรมแดน และอีคอมเมิร์ซข้ามพรมแดน
เศรษฐกิจ > เขตพัฒนาเศรษฐกิจและเทคโนโลยี > เขตพัฒนาอุตสาหกรรมใหม่และไฮเทคแห่งชาติกุ้ยหลิน

ก่อตั้งขึ้นในเดือนพฤษภาคม พ.ศ. 2531 ในปี พ.ศ. 2534 ได้รับการอนุมัติให้เป็นเขตอุตสาหกรรมระดับประเทศ มีพื้นที่ 12.07 ตร.กม. (4.66 ตร.กม. ) อุตสาหกรรมที่ได้รับการสนับสนุน ได้แก่ ข้อมูลอิเล็กทรอนิกส์ชีวการแพทย์วัสดุใหม่และการปกป้องสิ่งแวดล้อม
เศรษฐกิจ > เขตพัฒนาเศรษฐกิจและเทคโนโลยี > เขตพัฒนาเศรษฐกิจและเทคโนโลยีหนานหนิง

ก่อตั้งขึ้นในปี 1992 เขตพัฒนาเศรษฐกิจและเทคโนโลยีหนานหนิงได้รับการอนุมัติให้เป็นเขตระดับประเทศในเดือนพฤษภาคม พ.ศ. 2544 มีพื้นที่ตามแผนทั้งหมด 10.796 ตารางกิโลเมตร (4.168 ตารางไมล์) ตั้งอยู่ทางตอนใต้ของหนานหนิง เน้นการพัฒนาอุตสาหกรรมทางวิศวกรรมเคมี ชิ้นส่วนรถยนต์ การแปรรูปอะลูมิเนียม ยา ชีวภาพ และอุตสาหกรรมอื่น ๆ
เศรษฐกิจ > เขตพัฒนาเศรษฐกิจและเทคโนโลยี > เขตพัฒนาอุตสาหกรรมไฮเทคแห่งชาติหนานหนิง

เขตพัฒนาอุตสาหกรรมไฮเทคหนานหนิงก่อตั้งขึ้นในปี 2531 และได้รับการอนุมัติให้เป็นเขตอุตสาหกรรมระดับประเทศในปี 2535 โซนนี้มีพื้นที่ตามแผน 163.41 ตารางกิโลเมตร (63.19 ตารางไมล์) และสนับสนุนให้อุตสาหกรรมที่ทำข้อมูลอิเล็กทรอนิกส์วิศวกรรมชีวภาพ และการบูรณาการด้านเภสัชกรรมเครื่องกลและไฟฟ้าและอุตสาหกรรมวัสดุใหม่ ๆ
เศรษฐกิจ > เขตพัฒนาเศรษฐกิจและเทคโนโลยี > เขตความร่วมมือเศรษฐกิจชายแดนผิงเซียง

ในปี 2535 มีการจัดตั้งเขตความร่วมมือเศรษฐกิจชายแดน Pinxiang มีพื้นที่ทั้งหมด 7.2 ตารางกิโลเมตร (2.8 ตารางไมล์) โดยมุ่งเน้นไปที่การพัฒนาผลิตภัณฑ์เครื่องจักรกลและไฟฟ้าฮาร์ดแวร์การแปรรูปทางเคมีที่ใช้ในชีวิตประจำวันบริการและอุตสาหกรรมการจัดเก็บข้อมูลและการขนส่งระหว่างประเทศที่ใช้ระบบโลจิสติกส์ระหว่างประเทศ
แหล่งข้อมูลอื่น

เว็บไซต์ของเขตปกครองตนเองกว่างซี เก็บถาวร 2007-03-25 ที่ เวย์แบ็กแมชชีน
คู่มือการท่องเที่ยว เขตปกครองตนเองกว่างซีจ้วง จากวิกิท่องเที่ยว (ในภาษาอังกฤษ)
| ด ค ก เขตการปกครองระดับมณฑลของประเทศจีน |
| --- | --- | --- |
| มณฑล |  กวางตุ้ง  กานซู่  กุ้ยโจว  จี๋หลิน  เจ้อเจียง  เจียงซี  เจียงซู  ฉ่านซี  ชานซี  ชานตง  ชิงไห่  ไต้หวัน*  ฝูเจี้ยน  ยูนนาน  เสฉวน  หูเป่ย์  หูหนาน  เหลียวหนิง  เหอเป่ย์  เหอหนาน  ไหหลำ  อานฮุย  เฮย์หลงเจียง  |  |
| เขตปกครองตนเอง |  กว่างซี  ซินเจียง  ทิเบต  มองโกเลียใน  หนิงเซี่ย  |  |
| นครปกครองโดยตรง |  ฉงชิ่ง  เซี่ยงไฮ้  เทียนจิน  ปักกิ่ง  |  |
| เขตบริหารพิเศษ |  มาเก๊า  ฮ่องกง  |  |
*หมายเหตุ: ไต้หวันถูกอ้างสิทธิ์โดยสาธารณรัฐประชาชนจีน แต่บริหารโดยสาธารณรัฐจีน
โบอัก

| โบอัก Boac |
| --- | --- |
เทศบาล
Municipality of Boac
อาสนวิหารโบอักและป้อม
   ธง ตรา
สมญา: Montserrat de Marinduque, Ang Bayang Biak
Map of จังหวัดมารินดูเก with โบอัก highlighted
OpenStreetMap
โบอักที่ตั้งใน ประเทศฟิลิปปินส์
พิกัด: 13°27′N 121°50′E﻿ / ﻿13.45°N 121.83°E﻿ / 13.45; 121.83
ประเทศ: ฟิลิปปินส์
ภูมิภาค: เขตมีมาโรปา
จังหวัด: จังหวัดมารินดูเก
อำเภอ: แม่แบบ:PH legislative district
ก่อตั้ง: 8 ธันวาคม ค.ศ. 1622
บารังไกย์: แม่แบบ:PH barangay count  (ดูบารังไกย์)
การปกครอง 
 • ประเภท: Sangguniang Bayan
 • นายกเทศมนตรี[*]: Armi D. Carrion
 • รองนายกเทศมนตรี: Sonny L. Paglinawan
 • ผู้แทน: Lord Allan Jay Q. Velasco
 • สภาเทศบาล: แม่แบบ:PH Town Council
 • สิทธิ์เลือกตั้ง: 37,287 voters ([[Philippine general election, ข้อผิดพลาด: เวลาไม่ถูกต้อง|ข้อผิดพลาด: เวลาไม่ถูกต้อง]])
พื้นที่แม่แบบ:PH area
 • ทั้งหมด: 212.70 ตร.กม. (82.12 ตร.ไมล์)
ความสูง: [convert: %s]%s เมตร (Bad rounding hereFormatting error: invalid input when rounding ฟุต)
ความสูงจุดสูงสุด: 1,103 เมตร (3,619 ฟุต)
ความสูงจุดต่ำสุด: 0 เมตร (0 ฟุต)
ประชากร (ข้อผิดพลาด: เวลาไม่ถูกต้อง สำมะโน) 
 • ทั้งหมด: 57,283 คน
 • ความหนาแน่น: 270 คน/ตร.กม. (700 คน/ตร.ไมล์)
 • Households: 14,204
เดมะนิม: Boakeño
เศรษฐกิจ
 • ระดับรายได้: 1st municipal income class
 • สัดส่วนคนจน: 14.65% (2021)
 • รายได้: ₱243,766,405.98 (2020)
 • สินทรัพย์: ₱756,245,615.44243,218,467.79 (2020)
 • ค่าใช้จ่าย: ₱196,736,508.96 (2020)
 • หนี้สิน: ₱184,605,019.46 (2020)
ผู้ให้บริการ
 • ไฟฟ้า: แม่แบบ:PH electricity distribution
เขตเวลา: UTC+8 (เวลามาตรฐานฟิลิปปินส์)
รหัส ZIP: 4900
PSGC: 174001000
ไอดีดี : รหัสโทรศัพท์ : +63 (0)42
ภาษาหลัก: ภาษาตากาล็อก
มุขยมณฑล: โบอัก
เว็บไซต์: www.boac.gov.ph
โบอัก มีชื่อทางการว่า เทศบาลโบอัก (ตากาล็อก: Bayan ng Boac) เป็นเทศบาลระดับที่หนึ่ง และเป็นเมืองศูนย์กลางของจังหวัดมารินดูเก ประเทศฟิลิปปินส์ โดยในปี ค.ศ. 2015 มีประชากร 54,730 คน โดยมีย่านธุรกิจที่สำคัญในเขตบารังไกย์ซันมีเกล, มูรัลโลน และเมอร์คาโด เป็นที่ตั้งของสำนักงานและสถานศึกษาหลายแห่ง
การขนส่ง

รถโดยสารประจำทาง เชื่อมต่อระหว่างโบอักกับเกซอนซิตีและมากาตี ผ่านทางเรือข้ามฟาก
รถจี๊ปนีย์ เชื่อมต่อกับเทศบาลใกล้เคียง
รถสามล้อ
สะพานบิกลัง-อาวา เป็นสะพานที่ยาวที่สุดในจังหวัด เชื่อมต่อระหว่างบารังไกย์ตัมปุส และบารังไกย์บันตัด
เมืองฝาแฝด

ตายาบัส, จังหวัดเกซอน, ประเทศฟิลิปปินส์
แหล่งข้อมูลอื่น

เว็บไซต์ทางการ
Philippine Standard Geographic Code
2000 Philippine Census Information
Total Population by Province, City, Municipality and Barangay as of August 1, 2007
Local Governance Performance Management System
ท่าเรือไลย์ไลย์
กองทัพบกรัสเซีย

| กองทัพบกแห่งสหพันธรัฐรัสเซีย |
| --- | --- |
Сухопутные войска Российской Федерации Suhoputnye voyska Rossiyskoy Federatsii
สัญลักษณ์กองทัพบกรัสเซีย
ประจำการ: ค.ศ. 1550 ค.ศ. 1992 (รูปแบบปัจจุบัน)
ประเทศ:  รัสเซีย
รูปแบบ: กองทัพบก
กำลังรบ: ประจำการ 300,000 นาย
ขึ้นกับ:  กองทัพรัสเซีย
กองบัญชาการ: 20-22 เขื่อนฟรุนเซนสกายา, มอสโก
ผู้อุปถัมภ์: นักบุญอเล็กซานเดอร์ เนฟสกี้
สีหน่วย:   Red   Black   Grey   Green
เพลงหน่วย: Forward, infantry! (Вперёд, пехота!)
วันสถาปนา: 1 ตุลาคม
ปฏิบัติการสำคัญ: สงครามทรานนิสเตรีย สงครามกลางเมืองทาจิกิสถาน ความขัดแย้งพรีโกรอดนีตะวันออก สงครามในอับคาเซีย วิกฤตการณ์รัฐธรรมนูญรัสเซีย พ.ศ. 2536 สงครามเชชเนียครั้งที่หนึ่ง สงครามดาเกสถาน วิกฤติติมอร์ตะวันออก พ.ศ. 2542 สงครามเชชเนียครั้งที่สอง สงครามรัสเซีย-จอร์เจีย การก่อความไม่สงบในคอเคซัสเหนือ การรุกรานยูเครน สงครามกลางเมืองซีเรีย สงครามกลางเมืองอิรัก การรุกรานยูเครนของรัสเซีย พ.ศ. 2565
เว็บไซต์: structure.mil.ru/structure/forces/ground.htm 
ผู้บังคับบัญชา
ผู้บัญชาการทหารบก:  พลเอก โอเล็ก ซาลิวคอฟ
รองผู้บัญชาการสูงสุด:  พลเอกอาวุโส วาซิลี่ ทอนโคชคูรอฟ [ru]
รองผู้บัญชาการ:  พลโท อเล็กซานเดอร์ มาตอฟนิคอฟ
เครื่องหมายสังกัด
ธง: 
Patch: 
ตราสัญลักษณ์กลาง: 
เครื่องราชอิสริยาภรณ์: 
กองกำลังภาคพื้นดินของรัสเซีย (อังกฤษ: Russian Ground Forces; รัสเซีย: Сухопутные войска [СВ], อักษรโรมัน: Sukhoputnyye voyska [SV]) หรือที่รู้จักในชื่อ กองทัพบกรัสเซีย (อังกฤษ: Russian Army; รัสเซีย: Армия России, อักษรโรมัน: Armiya Rossii, แปลว่า Army [of] Russia[n]) เป็นกองกำลังทางบกของกองทัพรัสเซีย
ความรับผิดชอบหลักของกองทัพบกรัสเซียคือการปกป้องพรมแดนของรัฐ การต่อสู้บนบก และกำจัดกองกำลังศัตรู ประธานาธิบดีรัสเซียเป็นผู้บัญชาการทหารสูงสุดแห่งกองทัพสหพันธรัฐรัสเซีย ผู้บัญชาการทหารสูงสุดของกองทัพบกรัสเซียเป็นหัวหน้าผู้บังคับบัญชาของกองทัพบกรัสเซีย เขาได้รับการแต่งตั้งจากประธานาธิบดีรัสเซีย กองบัญชาการหลักของกองทัพบกรัสเซียอยู่ในมอสโก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Army of Russia
คริสตจักรรัสเซียออร์ทอดอกซ์

|  คริสตจักรรัสเซียออร์ทอดอกซ์  (เขตอัครบิดรมอสโก) |
| --- | --- |
รัสเซีย: Русская православная церковь
อาสนวิหารพระคริสต์ผู้ช่วยให้รอด มอสโก
อักษรย่อ: ROC
กลุ่ม: อีสเทิร์นออร์ทอดอกซ์
ความโน้มเอียง: ออร์ทอดอกซ์รัสเซีย
คัมภีร์: ไบเบิลฉบับเอลิซาเบธ (สลาวอนิกคริสตจักร) ไบเบิลซีนอด (รัสเซีย)
เทววิทยา: เทววิทยาอีสเทิร์นออร์ทอดอกซ์
แผนการปกครอง: การจัดระเบียบองค์การแบบอิปิสโคปัล
การปกครอง: ซีนอด
โครงสร้าง: คอมมูนเนียน
ไพรเมต: อัครบิดรคีริลล์แห่งมอสโก
บิชอป: 382 (2019)
นักบวช: นักบวชเต็มเวลา 40,514 องค์ ประกอบด้วยบาทหลวง 35,677 องค์ และพันธบริกร 4,837 องค์
แพริช: 38,649 (2019)
มุขมณฑล: 314 (2019)
อาราม: 972 (474 ชาย, 498 หญิง) (2019)
สมาคม: สภาคริสตจักรโลก
ภูมิภาค: รัสเซีย, รัฐอดีตโซเวียต, ชาวรัสเซียโพ้นทะเล
ภาษา: สลาวอนิกคริสตจักร, รัสเซีย
พิธีกรรม: จารีตบีแซนทีน
ศูนย์กลาง: อารามดานีลอฟ มอสโก รัสเซีย 55°42′40″N 37°37′45″E﻿ / ﻿55.71111°N 37.62917°E﻿ / 55.71111; 37.62917
ผู้ก่อตั้ง: วลาดีมีร์มหาราช
ต้นกำเนิด: 988  กีวันรุส
เอกราช: 1448 โดยพฤตินัย
การยอมรับ: 1589 โดยอัครบิดรแห่งคอนสแตนติโนเปิล 1593 โดย Pan-Orthodox Synod of Patriarchs at Constantinople
แยกออก: คริสต์ศาสนาเชิงจิตวิญญาณ (ศ.16 เป็นต้นมา) ผู้เชื่อเก่า (กลาง ศ.17) คริสตจักรกาตากูมบ์ (1925) คริสตจักรออร์ทอดอกซ์รัสเซียแท้จริง (2007; เล็กมาก) คริสตจักรออร์ทอดอกซ์ยูเครน (2022) คริสตจักรออร์ทอดอกซ์ลัตเวีย (2022)
สมาชิก: 110 ล้าน (95 ล้านอยู่ในรัสเซีย, รวม 15 ล้านในคริสตจักรเอกเทศที่เกี่ยวข้อง)
ชื่ออื่น: Russian Church Moscow Patriarchate
เว็บไซต์ทางการ: patriarchia.ru
คริสตจักรรัสเซียออร์ทอดอกซ์ หรือ ศาสนจักรออร์โธดอกซ์รัสเซีย (รัสเซีย: Русская православная церковь; อังกฤษ: Russian Orthodox Church) ในยุคก่อนปี ค.ศ. 1943 เรียกว่าคริสตจักรออร์ทอดอกซ์แห่งรัสเซีย คือประชาคมของคริสต์ศาสนิกชนซึ่งรวมกันเป็นคริสจักรแบบออโตเซฟาลีในคริสตจักรอีสเทิร์นออร์ทอดอกซ์ โดยอยู่ภายใต้เขตอำนาจของอัครบิดรแห่งมอสโกและรัสทั้งปวง
คริสตจักรนี้ถือเป็นคริสตจักรที่ใหญ่ที่สุดในบรรดาคริสตจักรทั้งหมดที่สังกัดคริสจักรอีสเทิร์นออร์ทอดอกซ์ และเป็นคริสตจักรที่ใหญ่ที่สุดเป็นอันดับสองของโลกรองจากคริสตจักรโรมันคาทอลิก ตามข้อมูลสถิติที่เผยแพร่เมื่อวันที่ 2 ก.พ. ค.ศ. 2010 คริสตจักรนี้มี 160 เขตมิสซังซึ่งประกอบด้วย 30,142 แพริช บริหารงานโดยบิชอป 207 องค์ บาทหลวง 28,434 องค์ และพันธบริกร 3,625 คน มีอารามสังกัดถึง 788 แห่ง เป็นของนักพรตชาย 386 แห่ง และของนักพรตหญิงอีก 402 แห่ง  ประมุขสูงสุดองค์ปัจจุบันคือ อัครบิดรคีริลล์แห่งมอสโก
ประวัติ

คริสตจักรรัสเซียออร์ทอดอกซ์ มีประวัติศาสตร์ยาวนานกว่าหนึ่งพันปี ตามที่สืบทอดมาจากนักบุญอันดรูว์ อัครทูตคนแรกของพระเยซู ซึ่งมีตำนานระบุว่าท่านเคยทำการประกาศข่าวดีที่ภูเขาเคียฟ ส่วนข้อเท็จจริงที่ยอมรับกันในปัจจุบันก็คือ รัสเซียรับคริสต์ศาสนามาจากจักรวรรดิไบแซนไทน์
บุคคลสำคัญคือนักบุญคิริลและนักบุญมิโทเดียสที่ได้เผยแผ่ศาสนาคริสต์ในรัสเซียตอนใต้ ชาวรัสเซียจึงขนานนามท่านทั้งสองว่า ผู้เป็นแสงสว่างแก่ชาวสลาฟ และเมื่อ ค.ศ. 954 นักบุญเจ้าหญิงโอลกาแห่งเคียฟ ( Princess Olga of Kiev)  ได้รับศีลล้างบาป โดยทรงเป็นคริสตชนคนแรกในประวัติศาสตร์ของชาวรัสเซีย และเมื่อปี ค.ศ. 988 เจ้าชายวลาดีมีร์ (Prince Vladimir) พระนัดดาในเจ้าหญิงโอลกา ได้มีการรับศีลล้างบาปเป็นคริสตชนอย่างสมบูรณ์
ในระยะแรก ศาสนจักรออร์โธด็อกซ์รัสเซียขึ้นตรงกับเขตอัครบิดรแห่งคอนสแตนติโนเปิล จนกระทั่งได้ยกฐานะขึ้นเป็นเขตอัครบิดรแห่งมอสโกและรัสเซียทั้งมวล ในปี ค.ศ. 1589 โดยมียอฟแห่งมอสโกเป็นอัครบิดรแห่งมอสโกและรัสทั้งมวลเป็นองค์แรก ในศตวรรษที่ 10 - 11 โบสถ์และอารามก็เริ่มสร้างและพัฒนาขึ้นมาหลายแห่ง
ในปี ค.ศ. 1051 นักบุญแอนโทนีแห่งคูหา (St. Anthony of the Caves) ได้สร้างอารามแห่งคูหา (Monastery of the Caves) ในเมืองเคียฟ และนำประเพณีต่าง ๆ แบบอาธอเนียนเข้ามาในรัสเซีย อารามแห่งนี้เป็นศูนย์กลางการยึดเหนี่ยวจิตใจของชาวรัสเซีย ในจดหมายเหตุได้บันทึกไว้หลายเล่ม ด้วยการเป็นศูนย์กลางแห่งศรัทธาในสมัยรัสเซียโบราณ  อารามมีความเจริญรุ่งเรือง และมีบทบาทสำคัญในการดำเนินชีวิตของชาวรัสเซีย อารามแห่งนี้ได้มีการวาดภาพไอคอน พระเป็นเจ้า ศีลปะ วรรณคดี ผลงานทางศาสนา และ ประวัติศาสตร์ผู้แปลวรรณกรรมเป็นภาษารัสเซียอยู่จำนวนมาก
ศาสนจักรออร์โธด็อกซ์รัสเซียในประเทศไทย

บทความหลัก: อีสเทิร์นออร์ทอดอกซ์ในประเทศไทย
คัตยูชา (เพลง)

| "คัตยูชา"> เพลง |
| --- | --- |
ภาษา: รัสเซีย
เผยแพร่: 1938
แนวเพลง: โรแมนซ์
ผู้ประพันธ์เพลง: มิฮาอิล อิซาคอฟสกี
ผู้ประพันธ์ดนตรี: มัทเวย์ บลันเทอร์
เครื่องยิงจรวดหลายลำกล้องคัตยูชา BM-13 ที่อาร์มีเนีย
คัตยูชา (อังกฤษ: Katyusha รัสเซีย: Катюша) เป็นเพลงพื้นบ้านของประเทศรัสเซีย แต่งขึ้นในสมัยสหภาพโซเวียต เมื่อปี ค.ศ. 1938 ก่อนช่วงสงครามโลกครั้งที่สอง เล็กน้อย ประพันธ์เนื้อร้องโดยมิฮาอิล อิซาคอฟสกี (Mikhail Isakovsky) และเรียบเรียงดนตรีโดยมัทเวย์ บลันเทอร์ (Matvey Blanter) เมื่อสงครามโลกครั้งที่สองประทุขึ้น เพลงนี้ก็ได้รับความนิยมมากขึ้นในฐานะเพลงปลุกใจ ซึ่งช่วยกระตุ้นประชาชนให้เข้าเป็นทหารเพื่อปกป้องประเทศของตน ตามข้อมูลใน ค.ศ. 1995 เพลงดังกล่าวยังคงเป็นที่นิยมในประเทศรัสเซีย ชื่อของเพลงนี้ยังเป็นที่มาของชื่อเครื่องยิงจรวดหลายลำกล้องคัตยูชา BM-8, BM-13, และ BM-31 ที่กองทัพแดงใช้งานในสงครามโลกครั้งที่สอง
เพลง

ในเพลงจะกล่าวถึงหญิงสาวนามว่า "คัตยูชา" หญิงสาวผู้ที่มีความรักให้กับชายผู้หนึ่งที่รบในสงคราม ชายคนนี้ได้ส่งจดหมายมาให้เธอ แล้วเธอก็ขับร้องบทเพลงให้กับชายผู้นี้เพื่อเป็นกำลังใจให้เขา โดยหวังว่าเขาจะได้ยินเสียงของหญิงสาวผู้นี้อยู่เสมอ แม้ว่าตนจะอยู่ในสมรภูมิก็ตามที
คอนสตันติน ฮเรนอฟ

| คอนสตันติน คอนสตันติโนวิช ฮเรนอฟ |
| --- | --- |
เกิด: Константин Константинович Хренов 13 กุมภาพันธ์ ค.ศ. 1894(1894-02-13) โบรอฟสค์ จักรวรรดิรัสเซีย
เสียชีวิต: 12 ตุลาคม ค.ศ. 1984(1984-10-12) (90 ปี) เคียฟ สหภาพโซเวียต
การศึกษา: มหาวิทยาลัยรัฐเทคนิคไฟฟ้าเซนต์ปีเตอร์สเบิร์ก
อาชีพ: วิศวกร ศาสตราจารย์
มีชื่อเสียงจาก: ผู้คิดค้นการเชื่อมไฮเปอร์บาริก
รางวัล: เครื่องอิสริยาภรณ์เลนิน เครื่องอิสริยาภรณ์การปฏิวัติตุลาคม  รางวัลรัฐสตาลิน รางวัลรัฐสหภาพโซเวียต
คอนสตันติน คอนสตันติโนวิช ฮเรนอฟ (รัสเซีย: Константин Константинович Хренов; 13 กุมภาพันธ์ ค.ศ. 1894 — 12 ตุลาคม ค.ศ. 1984) เป็นวิศวกรและนักประดิษฐ์ชาวโซเวียต ซึ่งได้คิดค้นการเชื่อมไฮเปอร์บาริกใต้น้ำและการตัดโลหะ ใน ค.ศ. 1932 ซึ่งวิธีการดังกล่าว ได้ใช้กันอย่างแพร่หลายในกองทัพเรือโซเวียตระหว่างสงครามโลกครั้งที่สอง ฮเรนอฟได้รับรางวัลรัฐสตาลิน ใน ค.ศ. 1946
ชีวประวัติ

ฮเรนอฟเกิดใน ค.ศ. 1894 ณ เมืองโบรอฟสค์ ในมณฑลคาลูกา จักรวรรดิรัสเซีย ซึ่งตั้งอยู่ห่างจากพรมแดนมณฑลมอสโกไปทางใต้ไม่ไกลนัก ค.ศ. 1918 เขาสำเร็จการศึกษาจากคณะไฟฟ้าเคมี มหาวิทยาลัยรัฐเทคนิคไฟฟ้าเซนต์ปีเตอร์สเบิร์ก (SEU) หลังจากสำเร็จการศึกษาแล้ว เขาได้ดำเนินการวิจัยต่อที่มหาวิทยาลัยและทำงานเป็นอาจารย์มหาวิทยาลัยระหว่าง ค.ศ. 1921 และ 1925 จากนั้น จึงได้ย้ายไปยังมอสโกระหว่าง ค.ศ. 1928 และ 1947 โดยทำการสอนที่สถาบันวิศวกรรมกลไฟฟ้ามอสโก (การขนส่งทางราง) ใน ค.ศ. 1933 เขาได้กลายเป็นศาสตราจารย์ที่นั่น ในเวลาเดียวกัน ระหว่าง ค.ศ. 1931 และ 1947 ฮเรนอฟได้ทำการสอนที่มหาวิทยาลัยรัฐเทคนิคมอสโกบาอูมัน หนึ่งในมหาวิทยาลัยเทคนิคที่เก่าแก่ที่สุดและใหญ่ที่สุดของรัสเซีย
ในคริสต์ทศวรรษ 1940 ฮเรนอฟย้ายไปยังยูเครน ที่ซึ่งเขาได้รับตำแหน่งศาสตราจารย์ในสถาบันต่าง ๆ ได้แก่ สถาบันเชื่อมไฟฟ้า (ค.ศ. 1945-48 และ ค.ศ. 1963 จนกระทั่งปลดเกษียณ) สถาบันกลศาสตร์งานโครงสร้าง (ค.ศ. 1948-52) สถาบันวิศวกรรมไฟฟ้า (ค.ศ. 1952-63) และสถาบันโปลีเทคนิคเคียฟ (ค.ศ. 1947-58)
ความสำเร็จ

ฮเรนอฟอุทิศชีวิตการทำงานทั้งหมดให้กับการพัฒนาเทคนิคและอุปกรณ์การเชื่อมโลหะ เขาคิดค้นวิธีการเชื่อมไฟฟ้าและการตัดโลหะใต้น้ำ ออกแบบแหล่งพลังงานสำหรับการเชื่อมจุดอาร์ก ฟลักซ์เซรามิก การเคลือบขั้วเชื่อม วิธีการการเชื่อมกดเย็น การเชื่อมแพร่ การตัดพลาสมา และอีกหลายอย่าง ความสำเร็จอันยิ่งใหญ่ของเขา คือ การพัฒนาขั้วเชื่อมสำหรับการเชื่อมโลหะใต้น้ำใน ค.ศ. 1932 การทดสอบที่ประสบความสำเร็จที่ทะเลดำในปีเดียวกันนับเป็นความสำเร็จในทางปฏิบัติครั้งแรกของการเชื่อมโลหะใต้น้ำ ในวิธีการดังกล่าว ฟองแก๊สได้เกิดขึ้นเป็นผลมาจากปฏิกิริยาการเชือมโลหะได้ทำให้เกิดการไหลที่คงที่ซึ่งป้องกันจุดอาร์กไม่ได้ถูกน้ำ การเชื่อมโลหะใต้น้ำมีการนำไปใช้อย่างรวดเร็ว และใน ค.ศ. 1936-38 ได้ถูกใช้ในการยกเรือบอริสที่จมในทะเลดำ เช่นเดียวกับการซ่อมสะพานและเรือลำอื่น ๆ โดยเฉพาะอย่างยิ่ง ระหว่างสงครามโลกครั้งที่สอง
จัตุรัสวุฒิสภา (เซนต์ปีเตอส์เบิร์ก)

จัตุรัสวุฒิสภาต้นคริสต์ศตวรรษที่ 19 โดย อันเดรย์ เยฟิโมวิช มาร์ตูนอฟ
จัตุรัสวุฒิสภา (รัสเซีย: Сенатская площадь) อดีตใช้ชื่อ จัตุรัสธันวาคม (Площадь Декабристов) ในปี 1925-2008 และ จัตุรัสปีเตอร์ (Петрова площадь) ก่อนปี  1925 เป็นจัตุรัสในนครเซนต์ปีเตอส์เบิร์ก ประเทศรัสเซีย ตั้งอยู่บนฝั่งซ้ายของแม่น้ำเนวาใหญ่ (Bolshaya Neva) อยู่หน้ามหาวิหารเซนต์ไอแซค ในปี 1925 จัตุรัสถูกเปลี่ยนชื่อเป็น จัตุรัสธันวาคม เพื่อรำลึกถึงกบฎธันวาคม ซึ่งเกิดขึ้นที่จัตุรัสนี้ในปี 1825
จัตุรัสล้อมรอบด้วยอาคารกองทัพเรือไปทางทิศตะวันออก ด้านทิศตะวันตกเป็นอาคารวุฒิสภาและอาคารซีนอด (ปัจจุบันเป็นที่ทำการของศาลรัฐธรรมนูญรัสเซีย) อนุสาวรีย์นักขี่ม้าสัมฤทธิ์ (Bronze Horseman) ตั้งอยุ๋ที่จัตุรัสนี้ ในวันที่ 29 กรกฎาคม 2008 จัตุรัสถูกเปลี่ยนชื่อเป็นจัตุรัสวุฒิสภาซึ่งเป็นชื่อดั้งเดิม
ครัสโนกรอสกีซาวอด

| --- | --- |

ประเภท: OAO
อุตสาหกรรม: Optical engineering, optoelectronics
ก่อตั้ง: ครัสโนกรอสค์, ประเทศรัสเซีย (1942)
สำนักงานใหญ่: คราสโนกรอสค์, แคว้นมอสโก,  รัสเซีย
บุคลากรหลัก: Alexander Tarasov (ผู้อำนวยการ)
ผลิตภัณฑ์: กล้อง, night vision device, rangefinder, อุปกรณ์ทางทหาร
รายได้: 4,368,000,000 รูเบิลรัสเซีย 
รายได้สุทธิ: 46,900,000 รูเบิลรัสเซีย 
พนักงาน: 4,182 
บริษัทแม่: Shvabe (Rostec)
เว็บไซต์: http://www.zenit-foto.ru
KMZ main building
ครัสโนกรอสกีซาวอด อีมี เอส. อา. ซเวเรฟา (รัสเซีย: Красногорский завод им. С. А. Зверева; โรงงานครัสโนกรอสค์ ที่ตั้งชื่อตาม เอส. เอ. ซเวเรฟ) เป็นโรงงานของรัสเซีย ตั้งอยู่ที่เมืองครัสโนกรอสค์ ใกล้กรุงมอสโก โดยโรงงานเป็นส่วนหนึ่งของ Shvabe Holding (Rostec บริษัทของรัฐ)
ในช่วงยุคสหภาพโซเวียตคราสโนกรอสกีซาวอดมีชื่อเรียกว่า โรงงานเครื่องกลครัสโนกรอสค์ (Красногорский механический завод, Krasnogorskiy Mechanicheskiy Zavod) โดยใช้อักษรย่อว่า KMZ (КМЗ)
ผลิตภัณฑ์

โรงงานเครื่องกลครัสโนกรอสค์ เป็นโรงงานที่ผลิตกล้องถ่ายภาพ และ กล้องถ่ายภาพยนตร์ รุ่น Zorki, Zenit และ Krasnogorsk  โดยผลิดมากกว่า 7 ล้านตัว นอกจากยังผลิดอุปกรณ์ด้านทางทหารด้วย
Zorki 4 rangefinder camera
Zenit 12 SLR camera
Krasnogorsk 3 movie camera
Horizon 202 panoramic camera
Moskva 2 camera
บรรณานุกรม

Princelle, Jean-Loup (2004). The Authentic Guide to Russian and Soviet Cameras. Ondreville-sur-Essonne: Le Rêve. pp. esp. pp. 120–125. ISBN 2-9522521-1-4.
แหล่งข้อมูลอื่น

Official company website เก็บถาวร 2022-03-14 ที่ เวย์แบ็กแมชชีน (in Russian)
Website of the company's photography and R&D division (in Russian)
Complete list of KMZ camera products (in English)
List of KMZ lenses (in Russian)
จักรพรรดินีเยลีซาเวตา อเล็กเซเยฟนา (ลูอีเซอแห่งบาเดิน)

| จักรพรรดินีเยลีซาเวตา อะเลคเซยีฟนา |
| --- | --- |
พระบรมสาทิสลักษณ์โดย มาดามเลอเบริง ต่อมาจักรพรรดินีส่ง พระรูปเป็นของขวัญให้พระมารดาของพระองค์
จักรพรรดินีแห่งรัสเซีย
ดำรงพระยศ: 24 มีนาคม 1801 – 1 ธันวาคม 1825
ราชาภิเษก: 15 กันยายน 1801

พระราชสมภพ: เจ้าหญิงลูอีเซอ มารี เอากุสเทอแห่งบาเดิน 24 มกราคม ค.ศ. 1779(1779-01-24) คาลส์รูเออ, แคว้นชายแดนบาเดิน
สวรรคต: 16 พฤษภาคม ค.ศ. 1826(1826-05-16) (47 ปี) เบลยอฟ, จักรวรรดิรัสเซีย
คู่อภิเษก: จักรพรรดิอะเลคซันดร์ที่ 1 แห่งรัสเซีย (สมรส 1793; เสียชีวิต 1825)
ราชวงศ์: เซริงเงิน
พระราชบิดา: คาร์ล ลูทวิช เจ้าชายรัชทายาทแห่งบาเดิน
พระราชมารดา: เจ้าหญิงอามาลีแห่งเฮ็สเซิน-ดาร์มชตัท
ศาสนา: รัสเซียออร์ทอดอกซ์ ก่อนหน้า ลูเทอแรน
เจ้าหญิงลูอีเซอแห่งบาเดิน  (24  มกราคม ค.ศ. 1779 – 16 พฤษภาคม ค.ศ. 1826) ภายหลังเป็นที่รู้จักในพระนาม จักรพรรดินีเยลีซาเวตา อะเลคเซยีฟนา (รัสเซีย: Елизавета Алексеевна) จักรพรรดินีแห่งรัสเซียระหว่างอภิเษกสมรสกับจักรพรรดิอะเลคซันดร์ที่ 1
ความแตกแยกระหว่างจีน–โซเวียต

ความแตกแยกระหว่างจีน-โซเวียต (อังกฤษ: Sino-Soviet split; รัสเซีย: Советско-китайский раскол; จีน: 中苏交恶; 1960-1989) เป็นความเสื่อมของความสัมพันธ์ทางการทูตระหว่างสาธารณรัฐประชาชนจีน (PRC) และสหภาพสาธารณรัฐสังคมนิยมโซเวียต (USSR) ซึ่งมีสาเหตุเกิดจากความแตกต่างจากการตีความแตกต่างกันของลัทธิมากซ์-เลนินซึ่งเป็นอิทธิพลในการปกครองของจีนและโซเวียต
โดยทางสหภาพโซเวียต ได้มีผู้นำคนใหม่คือนีกีตา ครุชชอฟ ซึ่งมีนโยบายที่จะกำจัดความคิดแบบสตาลิน โดยการประณามขุดคุ้ยความโหดร้ายของสตาลินในการพูดที่รู้จักในชื่อ "สุนทรพจน์ลับ" และมีความคิดที่จะอยู่ร่วมกันกับกลุ่มชาติตะวันตก ทางด้านจีน เหมา เจ๋อตง ซึ่งยังมีความคิดแบบเดียวกับลัทธิมากซ์-เลนินแบบสตาลิน โดยเฉพาะระบบนารวมและการเผชิญหน้ากับชาติตะวันตก (การปฏิวัติโลก)